Kindy tɔ̈u Queensland (Dinka)
Kindy ye ŋö?
Kindergarten, yen cɔl kindy, ee tüük ë piöc ë kam aagäm tën mïth ë ruöön tɔ̈u ë la panpiöc nhom tueŋ. La tɛ̈n ë tüük ë kindy ee miëthku cɔl apiɔ̈c ë dhël ë thuëëc, ku loikë mɛ̈th ku guirkë röt tën tɛ̈m ɣet panpiöc.
Tüük ë kindy cïï Queensland Government thaany aa cäp ë thuëëc ku aa ye gam ë dupiöny ë mɛɛth luar cï riith. Tüük ë kindy aa lëu bë gam ë cɛl ë piöc ë mɛɛth luar yiic; ë papiööc kɔ̈ɔ̈k ë lɔ̈k mec yiic; ku dhël ë piöc mecic aye eKindy tën mïth kɔ̈k wën cïï lëu bïk cɛl lüür.
Piöc ë kindy
Thïn kindy, mïth aa piɔ̈c ë thuëëc bïk:
• thok looi bïk tɛ̈ktɛ̈k ku yökyök ë guöp loob
• mɛ̈th looi, ku römkë ku thuëëckë kek mïth kɔ̈k
• piöc ë gïïr ë yam
• laŋ adöt apɛi ku yökkë röt ke keril
• röt nyuɔɔth ë giër, diër ku thuëëc ë kɛ̈ɛ̈r
• ŋiëëcden buöth nhom, ku dherkë tɛ̈ktɛ̈k ë yam ku kony keek bïk göl ë panpiöc dït yuum
Tän ë gɛ̈tpiny
Thïn Queensland, mïth aa lëu bïk la kindy ë ruöön këc panpiöc gɔl. Lüüi tök aloithok ku kɔ̈k aa lëu bïk laŋ rëny ë tiët, keyen apath ba jam kek lüüi ë kindergarten dun ca lɔc alɔŋ ë kam ŋuɛ̈ɛ̈n bïï yïn manhdu gätpiny.
Manhdu adhil laŋ run kaa 4 ë pen dëtem akölnïn 30 bë rɔm thïn kindy.
Kën yen ba dak bïï yïn manhdu gätpiny:
• rin ë manhdu ku anuɔɔn
• diɛmku ke yïye mëdhiënhden, aŋɛ̈ŋden aye dugëlden
• diɛm ë kuat ë cun ë lukic aye cun ë dhiëëth aye guïr
• diɛm ë kuat ë dɛk larook (cm. duɛɛny, juëëi ë miëth aye kɔ̈k dak)
• güüt aakölnïn ë dhiëëth (cm. athör ë dhiëëth)
• tän ë pialguöp ku tuöm
• diɛm ë kɔc cï puöl bïk manhdu jɔt ku yeŋa bë lɛ̈k aräwäŋ yic
Lüüidu abë lëkkën muk ke muɔɔny ku yïn bë laŋ lüür ebën tën käk ë manhdu cï gätpiny.
Löclöc ë tüük ë kindy
Mïth tɔ̈u Queensland ebën aa larot bïk la panmïth cï gam ë ruöön ë panpiöc nhom tueŋ.
Tüük ë kindergarten cï gam ee rɔ̈m kek nyuuth ë määc, ku ee:
• tüük ë piöc cäp ë thuëëc cï gam ë dupiööc ë mɛɛth luar cï riith, tëcïttën ë nyuuth ë määc
• Aye gam ë kam 15 ë nïndhorou yic, nïndhorou 40 ë ruöön yic, tën mïth tɔ̈u ë ruöön tɔ̈u ë panpiöc nhom tueŋ
• Mac rot kek Queensland Kindergarten Learning Guideline aye Queensland Curriculum and Assessment Authority dɛ̈t ë tüük ë piöc cï thaany
Ba kony ba tüük ë Queensland Government cï gam deet, ke yɔ̈p ‘kindy tick.’
Aɣöc ë kindy ye dë
Wëu ë panmïth aa tɛ̈k thook tëcïttën ë lüüi. Cɔl kindy dun ca lɔc rin ë diɛm alɔŋ ë tän ë wëuken.
Aɣöc ë Kindergarten koor aye liu acï cɔl atɔ̈u tën ɣöötthook larot, agüt ɣöötthook muk, kek:
• muk Health Care Card (HCC) ë määc Australia yam (aye leŋ manh laŋ yeen)
• muk Australian Government Pensioner Concession Card ë yam (laŋ yith ë HCC wënthɛɛr)
• muk Department of Veterans’ Affairs Gold Card aye White Card
• laŋ jam lanyith, cïmën aathöör, tënë amëkɛ̈c thääny ke luel lɔnadë bïï yen HCC gam
• Aboriginal ayekë kɔc ë Torres Strait Islander (aye leŋ manh yen ë)
• Laŋ mïth kaadiäk aye juëëckë, kek thöŋ run, kek cï gätpiny ë ruöön tööŋ
Wëu aajul aaɣöc ë kindergarten koor aye liu aa cï cɔl atɔ̈u ë dïk tën mëgɛm ë lüüi du. Alëu bë wëukun ë jep yic cɔ̈ɔ̈l yiic. Yeen alëu bë wïc arak tök ë path, tëcɔk yïn thëm juëc tiiŋ.
Ɣöötthook ë mïth röm ë tüük ë panmïth yic tɛ̈n ë ŋaŋ aaköl bär yic aa lëu bïk larot aya tën Commonwealth Government Child Care Subsidy.
Lëk aalɔŋ ë laarot tën wëu aajul ë Määc ë Bäänyjäŋ aa tɔ̈u tënë Centrelink.
Mïth tɔ̈u ŋaŋ ë muöök yic aye ruääi yic aa lëu bïk wëu aajul kɔ̈ɔ̈k lüür aya. Cɔl kindy du ku jal aa Child Safety Service Centre rin ë lëk juëc kɔ̈k.
Lëk juëc kɔ̈k
Cɔl Queensland Government ë tiriŋ 13 74 68.
dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn eng_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn dik_Latn